มีเรื่องจะสอบถามค่ะ คือประจำเดือนๆนี้มาช่วงวันที่27 ส.ค.61ค่ะ แล้วหนูกินยาหยุดประจำเดือนไปช่วงวันที่31-2 (มีงานฉุกเฉิน) บังเอิญมีเพศสัมพันธ์กับแฟน2วันติด แต่ใส่ถุงยางป้องกันนะคะ พอเลิกกินประจำเดือนมาเมื่อวันอังคารแต่มีสีน้ำตาลช้อคโกแลต จะท้องไหมค่ะ กลัวจิงๆค่ะ
สวัสดีค่ะ ยาเลื่อนประจำเดือนที่มักใช้ทั่วไปมีตัวยาคล้ายฮอร์โมนโปรเจสเตอโรนช่วยยับยั้งการลอกตัวของเยื่อบุโพรงมดลูก โดยทานก่อนวันที่คาดว่าจะมีประจำเดือน3วัน ยาเลื่อนประจำเดือนนี้มีปริมาณฮอร์โมนแตกต่างจากยาคุมกำเนิดและยาคุมฉุกเฉิน จึงไม่ได้มีผลป้องกันการตั้งครรภ์ อย่างไรก็ตาม วันที่ประจำเดือนมาเป็นวันที่ผ่านช่วงตกไข่แล้ว เป็นช่วงท้ายของรอบเดือน โอกาสตั้งครรภ์จึงน้อยลงแต่ก็ยังมีโอกาสตั้งครรภ์ได้ ในกรณีนี้หากสวมถุงยางอนามัยถูกวิธีก็ช่วยป้องกันการตั้งครรภ์ได้ค่ะ เลือดที่ออกทางช่องคลอดสีคล้ำน่าจะเป็นเลือดประจำเดือนมากกว่า